கா. கோவிந்தன்
புலவர் '''கா. கோவிந்தன்''' ([[ஏப்ரல் 15]], [[1915]]&lt;ref&gt;சைவ சித்தாந்தக் கழக நூற்பதிப்புக கழகம் வெளியிட்டுள்ள நூல்களில் பிறப்பு ஆண்டு 1917 என்றுள்ளது&lt;/ref&gt; - [[சூலை 1]], [[1991]]) ஒரு தமிழக அரசியல்வாதி மற்றும் எழுத்தாளர் ஆவார். [[தமிழ்நாடு சட்டப்பேரவைத் தலைவர் பட்டியல்|தமிழ்நாடு சட்டமன்ற அவைத்தலைவராக]] இருமுறையும், துணைத்தலைவராக ஒருமுறையும் பணியாற்றியுள்ளார். இவர் [[திராவிட முன்னேற்றக் கழகம்|திராவிட முன்னேற்றக் கழகத்தை]]ச் சேர்ந்தவர். [[செய்யாறு (சட்டமன்றத் தொகுதி)|செய்யாறு சட்டமன்றத் தொகுதி]]யில் இருந்து தமிழக சட்டமன்றத்துக்கு நான்கு முறை தேர்ந்தெடுக்கப்பட்டார்.
 
 ==வாழ்க்கைக் குறிப்பு==
 புலவர் கோவிந்தனின் பெற்றோர் காங்க முதலியார் - சுந்தரம் அம்மையார் ஆவர். [[செங்குந்தர்|செங்குந்தர் கைக்கோள முதலியார்]] மரபை சேர்ந்த&lt;ref&gt;https://archive.org/details/SenguntharPrabanthaThiratu/page/n2/mode/1up&lt;/ref&gt; இவரது குடும்பம் நெசவும், உழவும் செய்து வந்தது. கோவிந்தன் செய்யாற்றில் தனது ஆரம்பக் கல்வியை முடித்தார். 1934 இல் பள்ளி இறுதி வகுப்பில் தேறினார். 1940 இல் [[சென்னைப் பல்கலைக்கழகம்|சென்னைப் பல்கலைக்கழகத்தின்]] வித்வான் பட்டம் பெற்றார். 1941 இல் வேலூரில் பள்ளி ஆசிரியர் பணியில் சேர்ந்தார்.
 
 சிறுவயது முதல் [[தனித்தமிழ் இயக்கம்|தனித்தமிழ் இயக்கத்திலும்]] [[நீதிக்கட்சி]]யிலும் ஈடுபாடு கொண்டிருந்தார். 1938 [[இந்தித் திணிப்பு எதிர்ப்புப் போராட்டம்|இந்தி எதிர்ப்புப் போராட்டத்தில் பங்கேற்றார்]]. திராவிடர் கழகத்திலிருந்து பிரிந்து சென்று [[அண்ணா]], [[திராவிட முன்னேற்றக் கழகம்|திராவிட முன்னேற்றக் கழகத்தைத்]] (திமுக) தொடங்கிய போது அதில் இணைந்தார். [[சென்னை மாநில சட்டமன்றத் தேர்தல், 1952|1952 சட்டமன்றத் தேர்தலில்]] திமுக ஆதரவு வேட்பாளருக்காக செய்யாறு பகுதியில் பிரச்சாரம் செய்தார். 1958 இல் திருவத்திபுரம் (செய்யாறு) பேரூராட்சி உறுப்பினராகத் தேர்ந்தெடுக்கப்பட்டார். [[சென்னை மாநில சட்டமன்றத் தேர்தல், 1962|1962 சட்டமன்றத் தேர்தலில்]] செய்யாறுத் தொகுதியில் போட்டியிட்டு வெற்றி பெற்றார்.&lt;ref&gt;https://www.elections.in/tamil-nadu/assembly-constituencies/cheyyar.html?utm_source=from_actrack&lt;/ref&gt; [[சென்னை மாநில சட்டமன்றத் தேர்தல், 1967|1967]], [[தமிழ்நாடு சட்டமன்றத் தேர்தல், 1971|1971]] மற்றும் [[தமிழ்நாடு சட்டமன்றத் தேர்தல், 1977|1977]] தேர்தல்களிலும் அதே தொகுதியிலிருந்து திமுக சார்பாகப் போட்டியிட்டு வென்றார். 1967-69 இல் சட்டமன்றத் துணைத்தலைவராகப் பணியாற்றினார். 1969-71 மற்றும் 1973-77 காலகட்டங்களில் சட்டமன்றத் தலைவராகப் பணியாற்றினார். [[தமிழ்நாட்டில் இந்திய நாடாளுமன்றத் தேர்தல், 1984|1984 நாடாளுமன்றத் தேர்தலில்]] [[அரக்கோணம் மக்களவைத் தொகுதி]]யிலிருந்து போட்டியிட்டு தோல்வியுற்றார்.
 
 கோவிந்தன், திமுக வில் பல கட்சிப் பொறுப்புகளை வகித்துள்ளார். அக்கட்சி நடத்திய பல்வேறு போராட்டங்களில் பங்கேற்று பல முறை சிறை சென்றார். தமிழக அரசு அவரது நூல்களை நாட்டுடைமையாக்கியுள்ளது.
 
 ==படைப்புகள்==
 புலவர் கோவிந்தன் மொத்தம் 71 நூல்களை எழுதியுள்ளார். அவற்றுள் சில:
 {{refbegin|3}}
 *திருமாவளவன்
 *நக்கீரர்
 *பரணர்
 *கபிலர்
 *ஔவையார்
 *பெண்பாற் புலவர்
 *உவமையாற் பெயர் பெற்றோர்
 *காவல பாவலர்கள்
 *கிழார்ப் பெயர் பெற்றோர்
 *வணிகரிற்ப் பாவலர்கள்
 *மாநகர்ப் பாவலர்கள்
 *உறுப்பாலுல் சிறப்பாலும் பெயர் பெற்றோர்
 *அதியன் விண்ணத்தனார் முதலிய 65 புலவர்கள்
 *குட்டுவன் கண்ணனார் முதலிய 80 புலவர்கள்
 *பேயனார் முதலிய 39 புலவர்கள்
 *சேரர்
 *சோழர்
 *பாண்டியர்
 *வள்ளல்கள்
 *அகுதை முதலிய நாற்பத்து நால்வர்
 *திரையன் முதலிய இருபத்து ஒன்பதின்மர்
 *கால்டுவெல் - திராவிட மொழிகளின் ஒப்பிலக்கணம்
 *இலக்கிய வளர்ச்சி
 *அறம் வளர்த்த அரசர்
 *நற்றிணை விருந்து
 *குறிஞ்சிக் குமரி
 *முல்லைக் கொடி
 *கூத்தன் தமிழ்
 *கழுகுமலைப் போர்
 *மருதநில மங்கை
 *பாலைச்செல்வி
 *நெய்தற்கன்னி
 *கலிங்கம் கண்ட காவலர்
 *தமிழர் தளபதிகள்
 *சாத்தான் கதைகள்
 *மாதரார் தொழுதேத்தும் மாண்புடையாள்
 *தமிழர் வாழ்வு
 *பண்டைத் தமிழர் போர்நெறி
 *காவிரி
 *சிலம்பொலி
 *புண் உமிழ் குருதி
 *அடு நெய் ஆவுதி
 *கமழ் குரல் துழாய்
 *சுடர்வீ வேங்கை
 *நுண்ணயர்
 *தமிழர் வரலாறு
 {{refend}}
 
 ==மேற்கோள்கள்==
 {{reflist}}
 
 ==வெளி இணைப்புகள்==
 *திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்.
 *[https://www.tamilvu.org/library/nationalized/html/naauthor-17.htm புலவர் கோவிந்தன் நாட்டுடைமையாக்கப்பட்ட நூல்கள், தமிழ் இணையக் கல்விக்கழகம்]
 *[http://muelangovan.blogspot.in/2009/03/blog-post_7254.html தமிழறிஞர் புலவர் கா.கோவிந்தன் அவர்கள் - முனைவர் மு. இளங்கோவன்]
 *[http://thamizhagam.net/nationalized%20books/Ka.%20Govinthan.html தமிழகம்.வலை தளத்தில் புலவர் கா.கோவிந்தன் நூல்கள்] {{Webarchive|url=https://web.archive.org/web/20120705040416/http://thamizhagam.net/nationalized%20books/Ka.%20Govinthan.html |date=2012-07-05 }}
 
 [[பகுப்பு:1915 பிறப்புகள்]]
 [[பகுப்பு:1991 இறப்புகள்]]
 [[பகுப்பு:தமிழ் எழுத்தாளர்கள்]]
 [[பகுப்பு:தமிழக எழுத்தாளர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:வாழும் நபர்கள்]]
 [[பகுப்பு:திராவிட முன்னேற்றக் கழக அரசியல்வாதிகள்]]
 [[பகுப்பு:திருவண்ணாமலை மாவட்ட நபர்கள்]]